b'\n_START_ARTICLE_\nM-1097 Avenger\n_START_PARAGRAPH_\nM-1097 Avenger (angle\xc5\xa1ko M-1097 Avenger (Pedestal Mounted Stinger), tudi Avenger Air Defense System; dobesedno slovensko M-1097 Ma\xc5\xa1\xc4\x8devalec/Zra\xc4\x8dnoobrambni sistem Avenger) je lahki raketni protiletalski oboro\xc5\xbeitveni sistem, ki temelji na lanserju izstrelkov zemlja-zrak FIM-92 Stinger, le-ta pa je nalo\xc5\xbeen na HMMWV (razli\xc4\x8dici M998 ali M1097). Oboro\xc5\xbeitveni sistem, ki je v uporabi od leta 1989, uporabljata Kopenska vojska Zdru\xc5\xbeenih dr\xc5\xbeav Amerike in Korpus mornari\xc5\xa1ke pehote Zdru\xc5\xbeenih dr\xc5\xbeav Amerike. Sam sistem tako zagotavlja mobilno, kratko-dosegljivo zra\xc4\x8dno obrambo pred raketami, helikopterji in nizko lete\xc4\x8demi letali posebno izbranih zgradb in objektov; tako ve\xc4\x8d teh sistemov brani Pentagon.\n_START_SECTION_\nZasnova\n_START_PARAGRAPH_\nOsnovni del sistema je girostabilizirana zra\xc4\x8dnoobrambna kupola, ki je name\xc5\xa1\xc4\x8dena na Visokomobilnem mnogoopravilnem kolesnem vozilu (HMMWV). Sama kupolo sestavljata dve izstrelitveni \xc5\xa1katli; v vsaki se nahajajo \xc5\xa1tiri izstreli in pozabi infrarde\xc4\x8de/ultravijoli\xc4\x8dne vodeni izstrelki zemlja-zrak, ki se lahko izstrelijo v hitrem zaporedju. \xc5\xa0katli sta lahko povezani s sistemom FAAD C3I, ki omogo\xc4\x8da zunanje radarsko sledenje in posreduje potrebne podatke samim raketam (polo\xc5\xbeaj, hitrost, vi\xc5\xa1ina, ...) ter posadki (\xc4\x8das izstrelitve)._NEWLINE_Samo vozilo je opremljeno z dodatno elektri\xc4\x8dno opremo, mo\xc4\x8dnej\xc5\xa1imi bla\xc5\xbeilci tresljajev, mo\xc4\x8dnej\xc5\xa1im ogrodjem ..._NEWLINE_Sam sistem ima tako 8 izstrelkov FIM-92 Stinger in en mitraljez M3P (izbolj\xc5\xa1ani M2HB) 12,7 mm. S celotnim sistemom upravlja posadka dveh vojakov: poveljnik-upravljavec sistema in voznik-mitraljezec.'